भास्कर कंप्यूटर ट्रेनिंग प्रोग्राम से जुड़ रहे महिलाएं और बुजुर्ग
दैनिक भास्कर द्वारा चलाए जा रहे कंप्यूटर ट्रेनिंग प्रोग्राम में महिलाएं व सीनियर सिटीजन बढ़-चढ़ कर शामिल हो रहे हैं। खुद को अपडेट करने रजिस्ट्रेशन कराने वालों की होड़ लगी हुई है। 28 दिसंबर से 11वां बैच शुरू होगा।
बदलते परिवेश में कंप्यूटर की शिक्षा बेहद जरूरी है। वर्तमान में ज्यादातर काम इसी के माध्यम से हो रहे हैं। फिर चाहे वह टाइपिंग हो, ऑनलाइन पानी व बिजली बिल जमा करना हो, बैंक खाते में राशि जमा करनी हो, शापिंग करनी हो या फिर अन्य काम सभी कंप्यूटरीकृत हो गए हैं। ऐसे में जरूरी है कि पुरानी पीढ़ी कंप्यूटर सीखकर नए जमाने में आए बदलाव के हिसाब से खुद को ढाल सके। प्राइमरी स्तर पर कंप्यूटर शिक्षा में जोड़ने से नई पीढ़ी तो समय के साथ अपडेट हो रही, मगर पुरानी पीढ़ी पिछड़ी हुई है। यही वजह है कि दोनों पीढ़ियों में जेनरेशन गैप बढ़ता जा रहा है। ज्ञान की इस खाई को पाटने का बीड़ा दैनिक भास्कर ने कंप्यूटर ट्रेनिंग प्रोग्राम शुरू कर उठाया है। सालभर चलने वाले इस प्रोग्राम में महिलाएं व सीनियर सिटीजन बढ़-चढ़ कर शामिल हो रहे हैं। प्रशिक्षण में उन्हें कंप्यूटर की बेसिक जानकारी देने के साथ ही तकनीकी बारीकियों से अवगत कराया जा रहा है। ट्रेनिंग में 30 साल से अधिक उम्र की महिलाएं व 60 साल से अधिक उम्र के सीनियर सिटीजन को शामिल किया गया है।
यहां कराएं रजिस्ट्रेशन
पुराना हाईकोर्ट रोड स्थित दैनिक भास्कर कार्यालय में रविवार छोड़ सप्ताह में किसी भी दिन दोपहर 12 से शाम 5 बजे के बीच पंजीयन कराया जा सकता है। इस संबंध में और अधिक जानकारी के लिए मोबाइल नंबर-94066-25143 पर संपर्क किया जा सकता है।
दैनिक भास्कर कार्यालय में 10वें बैच में प्रशिक्षण लेने वालों को प्रमाण पत्र बांटे गए।
hin_Deva hin_Deva hin_Deva hin_Deva hin_Deva hin_Deva